# Beatriz Fernández Fernández

Beatriz Fernández Fernández (Portugalete, Bizkaia, 1964ko abuztuaren 22a) Euskal Filologian doktorea, unibertsitate-irakaslea eta euskaltzain urgazlea da.
1997an Egiturazko kasuaren erkaketa euskaraz izeneko doktorego-tesia aurkeztu zuen EHUn, Jon Ortiz de Urbinaren zuzendaritzapean.
EHUko Hizkuntzalaritza eta Euskal Ikasketak Sailean irakasle eta ikertzailea da. Irakaskuntza-jardunari dagokionez, euskal literaturaren eta hizkuntzalaritzaren gaineko irakasgaietan dihardu irakasle eta eskolak graduan nahiz masterrean ematen ditu. Ikerkuntzari dagokionez, berriz, Basdisyn, Basque Dialect Syntax euskal hizkeren sintaxia aztertzen diharduen ikerketa-taldeko burua da, Ricardo Etxepare Igiñizekin batera. Urteotan EHUk, Eusko Jaurlaritzak eta Espainiako MINECOk diruz lagundutako zenbait ikerketa-proiekturen buru izan da eta gaur egun ere ikerketa-proiektu bat zuzentzen du MINECOren babesean, euskararen hizkeren gramatika bat egiteko asmoa duena, hain zuzen ere. 2013az geroztik euskaltzain urgazlea da eta erakundearen gramatika-batzordeko kidea.

## EGEO gramatika

Patxi Goenagak idatzitako EGEO gramatikaren editorea izan zen Beatriz Fernandez 2023an. EGEO gramatikak (Euskal gramatika: egiturak eta osagaiak) hizkuntza deskribatu arren, arazo teorikoei ere muzin egiten ez dien gramatika bat da; euskararen datuak gogoeta teorikoarekin tartekatzen dituena. EGEOk atarikoaz gain, hamar kapitulu ditu, hizkuntzaren osagai nagusiak eta osagaiok sorrarazten dituzten egiturak arakatzen dituena:
* Atarikoa
* Perpausa
* Izena eta izen sintagma
* Adjektiboa eta adjektibo sintagma
* Zenbatzailea eta zenbatzaile sintagma
* Determinatzailea eta determinatzaile sintagma
* Izen predikatua
* Egiturazko kasuak
* Adposizioa eta adposizio sintagma
* Aditza eta aditz sintagma
* Aditz jokatua eta aditz jokoa
EGEO bereziki lagungarria da euskal gramatikan trebatzen hasia den unibertsitate-ikaslearentzat, irakaslearentzat eta hizkuntzaren osagaiez eta egiturez jakin-mina duen edozein irakurlearentzat.

## Lanak

Artikulu askoren egilea ere bada Fernández, bakarka nahiz elkarlanean. Bi liburu eman ditu argitara Jon Ortiz de Urbinarekin batera:
* Hizkuntzari itzulia 80 hizkuntzatan (2007, UEU). Jon Ortiz de Urbinarekin idatzia
* "Datiboa hiztegian" (2010, EHU).
Guztira 10 liburu plazaratu ditu
| Izenburua | Egileak | Erakundea | Urtea |
| Hizkuntza gogoan | Beatriz Fernandez Fernandez | EREIN | 2021 |
| Euskara eta hizkuntzari buruz. Hizketan semearekin | Beatriz Fernandez Fernandez | EREIN | 2017 |
| Ibon Sarasola, gorazarre | Pello Salaburu Etxeberria, Beatriz Fernandez Fernandez | UPV/EHU arg | 2015 |
| Euskal gramatika: lehen urratsak VII (Perpaus jokatugabeak) | Iñaki Amundarain Arana, Juan Garzia Garmendia, Patxi Goenaga Mendizabal, Itziar Laka Mugarza, Jesus Mari Makazaga Eizagirre, Jose Antonio Mujika Casares, Beñat Oihartzabal , Paskual Rekalde Irigoien, Pello Salaburu Etxeberria, Miren Azkarate Villar, Piarres Xarriton Zabaltzagarai, Beatriz Fernandez Fernandez, Alan Roy King, Pilar Lasarte, Céline Mounole Hiriart-Urruti, Karmele Rotaetxe Amusategi | EUSKALTZAINDIA arg | 2011 |
| Datiboa hiztegian | Beatriz Fernandez Fernandez, Jon Ortiz de Urbina Arruabarrena | UPV/EHU arg | 2010 |
| Euskara eta euskarak: aldakortasun sintaktikoa aztergai | Pablo Albizu Garitano, Rikardo Etxepare , Beatriz Fernandez Fernandez | UPV/EHU arg | 2010 |
| Hizkuntzari itzulia 80 hizkuntzatan | Beatriz Fernandez Fernandez, Jon Ortiz de Urbina Arruabarrena | UEU arg | 2007 |
| Andolin gogoan. Essays in honour of Professor Eguzkitza | Beatriz Fernandez Fernandez, Itziar Laka Mugarza | UPV/EHU arg | 2006 |
| Kasu eta komunztaduraren gainean | Pablo Albizu Garitano, Beatriz Fernandez Fernandez | UPV/EHU arg | 2002 |
| Egiturazko kasuaren erkaketa euskaraz | Beatriz Fernandez Fernandez | UPV/EHU arg | 1997 |

## Erreferentziak

* ↑ Fernandez Fernandez, Beatriz. «Egiturazko kasuaren erkaketa euskaraz» (PDF) Tesiker, Euskarazko doktorego-tesiak (Noiz kontsultatua: 2019-12-12).
* ↑ Euskaltzaindiak 14 euskaltzain urgazle berri izendatu ditu, www.euskaltzaindia.net.
* 1 2 Goenaga, Patxi; Fernández, Beatriz. (2022-12-20). Euskal Gramatika: Egiturak eta Osagaiak. UPV/EHUko Argitalpen Zerbitzua ISBN 978-84-1319-361-8. (Noiz kontsultatua: 2023-05-02).
* ↑ Fernández Fernández, Beatriz; Ortiz de Urbina, Jon. (2007). Hizkuntzari itzulia 80 hizkuntzatan. Udako Euskal Unibertsitatea ISBN 978-84-8438-094-8. PMC 434038195. (Noiz kontsultatua: 2022-10-25).
* ↑ Beatriz., Fernández Fernández,. Datiboa hiztegian.. ISBN 978-84-9082-335-4. PMC 1222921754. (Noiz kontsultatua: 2022-10-25).

## Kanpo estekak

* Datuak: Q11680180